Diari Oficial de la Generalitat Valenciana


Sumari del DOGV 7568, del 10-07-2015 (2015/6172)

Notificació de la sentència dictada en el procediment de guarda i custòdia número 825/2014.
-------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6172


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 825/2014. [2015/6172]  
Part demandant: Junior Leiva Marín.  
Part demandada: Míriam Tribaldos Moreno.  
Sobre: guarda, custòdia o aliments de fills menors no matrimonials no consensuats.  
En el juí que indica l'encapçalament, s'ha dictat la resolució que té el text que, literalment, és com seguix:  
  
«Dispositiva  
Estime la demanda presentada per la procuradora Concepción Sevilla Segarra, en nom i representació de Junior Leiva Marín contra Míriam Tribaldos Moreno, per la qual cosa:  
1. S'aproven les mesures definitives següents:  
1.1. L'exercici de la pàtria potestat sobre la menor, T. L. T., serà exclusiu pel pare, Junior Leiva Marín. L'exercici exclusiu de la pàtria potestat implica l'adopció pel pare de totes les decisions rellevants que afecten la filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment de la menor; la realització o no d'un acte religiós o social rellevant, així com el mode de dur-lo a terme, i l'autorització per a l'eixida del territori nacional.  
  
1.2. S'atorga a Junior Leiva Marín el règim de convivència amb la seua filla menor.  
1.3. No s'establix cap règim de relacions en favor de la progenitora no convivent, Míriam Tribaldos Moreno.  
1.4. Míriam Tribaldos Moreno haurà de satisfer, des de la data de la presentació de la demanda (maig de 2014) i amb caràcter mensual (dotze mensualitats anuals), en concepte de gastos ordinaris d'atenció a la filla, T. L. T., la quantitat de 150 euros, que haurà d'ingressar en el compte que el pare designe, per anticipat i dins dels cinc primers dies de cada mes.   
L'import s'ha d'actualitzar anualment, d'acord amb les variacions que experimente l'índex de preus al consum que publica l'Institut Nacional d'Estadística o l'organisme que el substituïsca en el futur. Esta actualització es produirà de manera automàtica, sense necessitat de cap requeriment, i considerant, com a data inicial per a l'actualització, el mes i any en què es fixa i, com a data final, el mateix mes de l'any en què s'actualitza. Permet este càlcul l'opció Vol actualitzar una renda- de la pàgina web de l'Institut Nacional d'Estadística.   
  
L'impagament de la contribució als gastos d'atenció pot constituir un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de la filla.  
1.5. S'atribuïx l'ús del domicili situat a la partida Baia Baixa, polígon 2, número 210, d'Elx, a l'actor, Junior Leiva Marín, en la companyia del qual queda la filla, així com el parament de casa familiar.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de la Audiència Provincial d'Alacant, que no suspendrà l'eficàcia de les mesures acordades (article 774.5 de la LEC) i que haurà d'interposar-se, si és el cas, davant d'este mateix jutjat, en el termini dels 20 dies següents a la notificació (art. 455 i 458 LEC).  
L'admissió del recurs exigix que, en interposar-lo, s'haja consignat la quantitat de 50 euros en el compte de depòsits i consignacions d'este jutjat (compte del Banc Santander número 0706 0000 02 0825 14). També es pot fer la consignació per mitjà d'una transferència al número de compte 0049 3569 92 7388616254. S'ha d'indicar, en el caseller d'observacions, el número 0706 0000 02 0825 14. En queden eximides les persones que tinguen reconegut el dret d'assistència jurídica gratuïta (disposició addicional 15a de la Llei Orgànica 6/1985, d'1 de juliol, del Poder Judicial).  
Així, per esta la meua sentència, que pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Elx, 29 de juny de 2015.- El secretari judicial: Francisco Javier García Navarro.